Akira
Το Akira είναι ιαπωνική anime ταινία δράσης και επιστημονικής φαντασίας με σκηνοθέτη τον Κατσουχίρο Οτόμο. Το σενάριο γράφτηκε από τον Οτόμο και τον Ίζο Χασιμότο και βασίζεται στο ομώνυμο μάνγκα του Οτόμο με το ίδιο όνομα, εστιάζοντας κυρίως στο πρώτο μισό της ιστορίας. Η ταινία παρουσιάζει μία δυστοπική εκδοχή του Τόκιο το έτος 2019, με κυβερνοπάνκ τόνους. Η ιστορία εστιάζει στον έφηβο μοτοσικλετιστή Τετσούο Σίμα και τις ψυχικές του δυνάμεις, και τον αρχηγό της συμμορίας του, Σόταρο Κάνεντα. Αρκετές ομάδες, συμπεριλαμβανομένης αυτής του Κάνεντα, της αντιστασιακής τρομοκράτισσας Κέι, του συνταγματάρχη Σικισίμα της JSDF (Δυνάμεις Αυτοάμυνας Ιαπωνίας) και μίας ομάδας τριών όντων με ψυχικές δυνάμεις, προσπαθούν να εμποδίσουν τον Τετσούο από το να ελευθερώσει τον φυλακισμένο Άκιρα, ένα πλάσμα με υπερφυσικές ικανότητες. Ενώ τα περισσότερα σχέδια χαρακτήρων και τοποθεσιών πάρθηκαν από το ομώνυμο μάνγκα, το αναδιαρθρωμένο σενάριο της ταινίας διαφέρει σημαντικά από αυτό, παραλείποντας μεγάλο μέρος του τελευταίου μισού του μάνγκα.

Η ταινία απέκτησε ένα μεγάλο κοινό οπαδών από την κυκλοφορία της ως καλτ ταινία, ενώ θεωρείται ευρύτερα ταινία-ορόσημο στα ιαπωνικά κινούμενα σχέδια. Θεωρείται από πολλούς κριτικούς ως μία από τις καλύτερες κινουμένων σχεδίων και επιστημονικής φαντασίας ταινίες όλων των εποχών.
Q1107
anime
Concept
Q188473
δράσης
Concept
Q471839
επιστημονικής φαντασίας
Concept
Q378710
Κατσουχίρο Οτόμο
PER
None
Ίζο Χασιμότο
UNK
None
ομώνυμο μάνγκα
UNK
Q180774
δυστοπική
Concept
Q1490
Τόκιο
LOC
Q174526
κυβερνοπάνκ
Concept
Q219557
καλτ
Concept
Q1905968
Akira
ORG
genre
genre
director
narrative location